خواجہ محمد اسلم

خواجہ محمد اسلم (8 فروری 1922ء تا 23 جولائی 2019ء) پاکستان کے اتھیلیٹ تھے جنہوں نے ایشیائی کھیلوں 1954ء میں 200 میٹر کی دوڑ میں پاکستان کی نمائندگی کی تھی۔ انہوں نے محض 22 سیکینڈ میں دوڑ مکمل کر کے چاندی کا تمغہ اپنے نام کیا تھا۔ اس دوڑ میں سونے کا تمغہ جیتنے والا بھی ایک پاکستانی ہی تھا جن کا نام محمد شریف تھا۔ شریف نے 21.9 سیکینڈ میں دوڑ مکمل کی تھی۔
اسلم نے گرمائی اولمپکس 1952ء میں بھی 200 میٹر اور 4 × 100 دوڑ میں حصہ لیا تھا۔ وہ برطانیہ گیمز، 1954ء میں 4 × 100 دوڑ میں عبد العزیز، عبد الخالق اور محمد شریف بٹ کے ساتھ پانچویں نمبر پر رہے تھے۔

اسلم کی وفات 23 جولائی 2019ء کو 97 سال کی عمر میں لاہور میں ہوئی۔ وہ اولمپیئن خواجہ جنید کے والد بھی تھے۔
مرحوم تحریک پاکستان کے سرگرم کارکن اور عالمی شہرت یافتہ شخصیت تھے۔ انہوں نے مختلف کھیلوں میں پاکستان کی نمائندگی کی۔ وہ ایک ورلڈ کلاس ہاکی کھلاڑی ہونے کے ساتھ ساتھ ایتھلیٹکس اور کرکٹ کے کھلاڑی بھی رہے۔ انہوں نے نیشنل گیمز 1948ء میں قائد اعظم محمد علی جناح سے ایتھلیٹکس میں گولڈ میڈل وصول کیا تھا۔

لاہور میں اپنی قیام گاہ کو انہوں نے خواجہ اسلم میوزیم کا نام دے رکھا تھا۔ کمرے میں چاروں طرف اتنی تصاویر آویزاں تھیں کہ گویا دیواروں کو تصویروں سے رنگ دیا گیا ہو۔ اولمپیئن خواجہ محمد اسلم سینٹر ہاف کی پوزیشن پر ہاکی کھیلتے تھے. چند مواقع پر لیفٹ ہاف کی پوزیشن پر بھی کھیلے ۔ ہیلسنکی میں منعقدہ اولمپکس 1952ء میں قومی ہاکی ٹیم کا حصہ بنے۔ ان اولمپکس میں انہیں یہ منفرد مقام بھی حاصل ہوا کہ انہوں نے ہاکی اور اتھلیٹکس دو کھیلوں میں حصہ لیا۔ وہ 1968ء میں میکسیکو اولمپکس اور 1978ء میں ارجنٹائن میں ورلڈ ہاکی کپ جیتنے والی ٹیموں کے سلیکٹر تھے۔ وہ بحیثیت سلیکٹر کھلاڑیوں کے میرٹ پر انتخاب کے لئے ہرکسی سے نبردآزما ہو جاتے تھے۔ وہ قومی سطح پر ہاکی، کرکٹ، فٹبال اور اتھیلٹکس سے وابستہ رہے۔ جس پر محترمہ فاطمہ جناح نے انہیں بیسٹ آل رائونڈر کی ٹرافی بھی دی۔ عبدالحفیظ کاردار کے زمانے میں کرکٹ نرسری کے چیئرمین رہے جبکہ قومی سطح پر ہاکی، اتھیلٹکس اور سوئمنگ کے سلیکٹر بھی تھے۔
خواجہ محمداسلم پاکستان ریلوے کے شعبہ کھیل سے چالیس سال منسلک رہے اور 1984ء میں ریٹائرڈ ہوئے۔

خواجہ محمد اسلم کے لواحقین میں تین بیٹے اور تین بیٹیاں شامل ہیں۔

لازوال شخصیت کے مالک خواجہ محمد اسلم مرحوم نے اپنی اولاد کی بہترین تربیت کی اور پاکستان ہاکی کو لیجنڈ اولمپیئن خواجہ جنید، خواجہ اویس انٹرنیشنل، اور خواجہ بلال انٹرنیشنل کی صورت میں اپنا شاندار نعم البدل دیا۔ مرحوم کی بیٹیاں بھی انٹرنیشنل کھلاڑی رہیں۔

اولاد
خواجہ محمد اسلم کے لواحقین میں 3 بیٹے اور 3 بیٹیاں شامل ہیں۔

لازوال شخصیت کے مالک خواجہ محمد اسلم مرحوم نے اپنی اولاد کی بہترین تربیت کی اور پاکستان ہاکی کو لیجنڈ اولمپیئن خواجہ جنید سمیت خواجہ اویس انٹرنیشنل، اور خواجہ بلال انٹرنیشنل کی صورت میں اپنا شاندار نعم البدل دیا۔ مرحوم کی بیٹیاں بھی انٹرنیشنل کھلاڑی رہیں۔
ان کے بڑے صاحبزادے خواجہ جنید ہاکی کے اولمپیئن اورکوچ ہوئے جبکہ چین کی قومی ٹیم کی بھی کوچنگ کی خواجہ اویس اور خواجہ بلال جڑواں بھائی 1982کے جونیئر ورلڈ کپ کے لئے پاکستان جونیئر ہاکی ٹیم کا حصہ بنے۔ صاحبزادیوں نے بھی کھیلوں کی دنیا میں نام پیدا کیا۔ مرحومہ انجم خواجہ اتھیلٹکس کی قومی کھلاڑی، ڈاکٹر تبسم خواجہ قومی وومن ہاکی ٹیم کی منیجر اور کوچ اور شبنم خواجہ قومی وومن ہاکی ٹیم کا بطور کھلاڑی حصہ رہیں۔ خواجہ اویس ایران اور میانمار کی قومی ہاکی ٹیم کے کوچ رہے، خواجہ محمد اسلم اور خواجہ اویس دونوں باپ بیٹا ایران میں ہاکی کی کوچنگ کرچکے ہیں ۔

مزید دیکھیے
 خواجہ محمد اسلام

حوالہ جات 

1922ء کی پیدائشیں
2019ء کی وفیات
ایشیائی کھیل 1954ء میں تمغا یافتگان
ایشیائی کھیلوں میں شریک پاکستانی کھلاڑی
پاکستان کے اولمپک ایتھلیٹ
پاکستانی کھیل متعلقہ شخصیات کے نامکمل مضامین
پاکستانی مرد سپرنٹر
دولت مشترکہ کھیلوں میں شریک پاکستانی کھلاڑی
Short description is different from Wikidata